Bosna i Hercegovina

Federacija Bosne i Hercegovine

Županija Posavska

Općina Orašje

Općinski načelnik

Broj: 02-45-424-1/21

Orašje, 01.06.2021. godine

Na temelju članka 114. Zakona o organizaciji organa uprave u Federaciji Bosne i Hercegovine („Službene novine Federacije BiH“ broj 35/05) i članka 91. Statuta Općine Orašje („Službeni glasnik Općine Orašje“ broj 6/02, 5/08, 3/11, 5/11 i 6/11), Općinski načelnik objavljuje

**JAVNI NATJEČAJ**

**za prodaju korištenih motornih vozila**

1. Predmet Javnog oglasa je prikupljanje zatvorenih pisanih ponuda za izbor najpovoljnijeg ponuđača za prodaju korištenih motornih vozila u vlasništvu Općine Orašje koje se koriste za službene potrebe.

Podaci o vozilima koji su predmet prodaje:

|  |  |  |  |
| --- | --- | --- | --- |
| R.br. | Vozilo | Karakteristike vozila | Početna cijena u KM |
| 1. | Škoda Octavia  | Vrsta vozila: M1 - PUTNIČKO Marka vozila: ŠKODA Tip: OCTAVIABroj šasije: TMBBS21Z88S151034Boja: CRNARegistarska oznaka: M50-0-975Oblik karoserije: AA-LIMUZINAGodina proizvodnje: 2008Zapremina motora: 1896 cm3Max. snaga motora: 77 kWVrsta goriva: DIZELMasa praznog vozila: 1350 kgMjesta za sjedenje: 5Katalizator: DABroj prijeđenih km: 497365 |  5.000,00 KM |
| 2. | Škoda Felicia | Vrsta vozila: M1 - PUTNIČKO Marka vozila: ŠKODA Tip: FELICIA Broj šasije: TMBEHH61315326905Boja: BIJELARegistarska oznaka: A54-O-596Oblik karoserije: AA-LIMUZINAGodina proizvodnje: 2001Zapremina motora: 1896 cm3Max. snaga motora: 47 kWVrsta goriva: DIZELMasa praznog vozila: 1020 kgMjesta za sjedenje: 5Katalizator: DABroj prijeđenih km: 206970 | 1.000,00 KM |
| 3. | Peugeot Expert | Vrsta vozila: M1 - PUTNIČKOMarka vozila: PEUGEOT Tip: EXPERTBroj šasije: VF3BARHXA12724313Boja: BIJELARegistarska oznaka: A54-O-596Oblik karoserije: AF-VIŠENAMJENSKO Godina proizvodnje: 2000Zapremina motora: 1997 cm3Max. snaga motora: 66 kWVrsta goriva: DIZELMasa praznog vozila: 1475 kgMjesta za sjedenje: 5Katalizator: DABroj prijeđenih km: 389205 | 5.000,00 KM |

2. Vozila se prodaju u viđenom stanju i naknadne reklamacije neće se uvažiti.

Zainteresirani ponuđači mogu izvršiti uvid u stanje vozila svaki radni dan od dana objave Javnog natječaja do krajnjega datuma za dostavu ponude u vremenu od 08,00 sati do 15,00 sati u na parkiralištu ispred zgrade Općine Orašje, uz prethodni dogovor i najavu - kontakt osoba: vozač – Jakov Kopić - 031-712-322.

3. Pravo dostavljanja ponuda imaju sve zainteresirane fizičke i pravne osobe koje do krajnje određenog roka Javnog natječaja dostave svoje ponude koje obvezno moraju sadržavati podatke o ponuđaču (ime i prezime, adresu i mjesto prebivališta i kontakt telefon) i ponuđenu cijenu.

Ponude za kupovinu vozila dostavljaju se u pisanom obliku, u propisno zatvorenoj koverti na adresu: Općina Orašje, Treća ulica broj 45., 76270 Orašje, ili osobno predajom u Šalter sali Općine Orašje, uz naznaku: „Ponuda za kupovinu vozila pod rednim brojem \_\_\_ – NE OTVARATI!“.

Nepravovremene, nepotpune ponude i ponude ispod početne cijene neće se uzeti u razmatranje.

Krajnji rok za predaju ponuda je 15.06.2021. godine (utorak) do 11,00 sati.

4. Javno otvaranje ponuda izvršit će Komisija dana 15.06.2021. godine u 13,00 sati u zgradi Općine Orašje, Treća ulica broj 45., 76270 Orašje, Sala za sastanke.

5. Vozilo će se prodati onom ponuđaču koji je ponudio najveću cijenu.

U slučaju da dva ili više ponuđača dostave istu najpovoljniju ponudu, vozilo će se prodati onom ponuđaču koji je ranije dostavio pisanu ponudu.

6. Sa izabranim ponuđačem Općina Orašje će zaključiti ugovor o kupovini vozila, najkasnije u roku sedam dana od dana završetka postupka Javnog natječaja. Ponuđenu cijenu izabrani ponuđač bit će dužan uplatiti u roku od pet dana od potpisivanja ugovora o kupovini vozila, nakon čega može preuzeti kupljeno vozilo, za koje snosi i sve troškove u vezi prijevoza i pravnog prometa vozila. Izabrani ponuđač će preuzeti vozilo na adresi iz točke 3. ovog Javnog natječaja.

7. Ovaj Javni natječaj bit će objavljen na [www.orasje.ba](http://www.orasje.ba), oglasnoj ploči Općine Orašje i Radiopostaji Orašje.

Za sve dodatne informacije možete se obratiti u Općinu Orašje, osobno ili na telefon 031-712-322, ured 34.

 Općinski načelnik

 \_\_\_\_\_\_\_\_\_\_\_\_\_\_\_\_\_

 mr.sc.Marijan Oršolić